20/06/2019 | Administración LocalConsorcios
Consorcio para la Promoción de la Música
Convocatoria para a concesión de bolsas de excelencia musical para o curso 2018-2019

ANUNCIO Convocatoria Bolsas Excelencia Musical curso 2018/2019 Faise publica a Resolución da presidencia do Consorcio para a Promoción da Música n.º 2019-0019 de data 20/05/2019 pola que se aproba a convocatoria para a concesión de bolsas de excelencia musical para o curso 2018/2019, por procedemento de concorrencia competitiva, xunto coas bases reguladoras da convocatoria aprobadas pola Xunta de Goberno do Consorcio de data 25/04/2019. «RESOLUCIÓN DE PRESIDENCIA Visto que, con data 4 de abril de 2019, por Providencia de xerencia, considerouse conveniente e necesario efectuar unha nova convocatoria co obxecto da concesión de bolsas en réxime de publicidade, obxectividade e concorrencia competitiva, destinadas a financiar o gasto derivado da realización de estudos artísticos musicais fóra da Comunidade Autónoma de Galicia durante o curso 2018/2019 en centros educativos de excelencia musical, escolas de alto rendemento, escolas superiores ou universidades coa finalidade de promover a ampliación de estudios dos músicos galegos na liña do proxecto iniciado no ano 2016. Visto que se emitiu informe de Secretaría no que se indicaba a lexislación aplicable e o procedemento a seguir. Visto que se emitiu informe de Intervención sobre a existencia de crédito para a atención do gasto derivado da concesión de devanditas axudas e efectuouse a pertinente retención do crédito dispoñible. Visto que por acordo da Xunta de Goberno do Consorcio de data 25/04/2019 apróbanse as bases que rexeran na convocatoria das bolsas de excelencia musical para o curso 2018/2019. Examinada a documentación que a acompaña, visto o informe de Secretaría, e de conformidade co establecido no artigo 23 da Lei 38/2003, do 17 de novembro, Xeneral de Subvencións, RESOLVO: PRIMEIRO.–Aprobar a convocatoria para a concesión de bolsas de excelencia musical para o curso 2018/2019, por procedemento de concorrencia competitiva, co texto que figura no Anexo da presente Resolución e proceder a súa publicación no Boletín Oficial da Provincia da Coruña, no taboleiro de anuncios das oficinas do Consorcio, e no taboleiro de anuncios e no Portelo de transparencia da sede electrónica do Consorcio para a Promoción da Música. SEGUNDO.–Fornecer, por parte da Intervención, á BDNS a documentación necesaria para que se proceda á publicación do extracto da convocatoria no Diario Oficial de Galicia, cuxo texto figura como Anexo II da presente Resolución. Así o resolve o presidente Xulio Xosé Ferreiro Baamonde na Coruña, do que eu, secretaria-interventora, Olga Dourado González, certifico. O presidente, A secretaria-interventora, Xulio Xosé Ferreiro Baamonde Olga Dourado González DOCUMENTO ASINADO ELECTRÓNICAMENTE ANEXO I «Convocatoria de bolsas de excelencia musical para o curso 2018-2019.1.–Liñas xerais.1.1.–Obxecto. O obxecto da presente convocatoria é a concesión de bolsas en réxime de publicidade, obxectividade e concorrencia competitiva, destinadas a financiar o gasto derivado da realización de estudos artísticos musicais fóra da Comunidade Autónoma de Galicia durante o curso 2018-2019 en centros educativos de excelencia musical, escolas de alto rendemento, escolas superiores ou universidades. Financiarase ata o 100 por cento do custo académico total do curso completo 2018-2019 (matrícula) ata o límite máximo de 15.000 €. No suposto de formacións inferiores a un curso completo o límite máximo de 15.000 € aplicarase de xeito proporcional a duración da formación realizada. Outorgaranse o número correspondente de becas ata cubrir o importe global de 100.000,00 € para o que se dotou de crédito a partida orzamentaria 334.00/480.00.02 do orzamento do Consorcio para o exercicio 2019.1.2.–Tramitación. Polo que se refire ao tipo de tramitación, as bolsas desta convocatoria tramitaranse de xeito telemático a través da Sede electrónica do Consorcio para a Promoción da Música: https://consorciopromocionmusica.sedelectronica. gal/info.0 A tramitación telemática aplicarase a todas as fases do procedemento: solicitude, concesión e pago; incluíndo en cada unha delas, as notificacións e as comunicacións, os requirimentos de información e documentación, e os envíos de documentación que foran necesarios para tramitar os expedientes. Conforme ao disposto no artigo 40 da Lei 39/2015, do 1 de outubro, do procedemento administrativo común, notificaránselles ás persoas interesadas as resolucións e actos administrativos que afecten aos seus dereitos e intereses. A resolución das persoas admitidas e excluídas e as de concesión provisional e definitiva das bolsas, por tratarse dun acto integrante dun procedemento de concorrencia competitiva e, de conformidade co establecido nos artigos 45.1. b) y 46 da indicada Lei 39/2015, do 1 de outubro, notificarase mediante publicación na Sede electrónica do Consorcio para a Promoción da Música [http://consorciopromocionmusica.sedelectronica. gal], no taboleiro de anuncios e no Portelo de transparencia no apartado 4. AXUDAS E SUBVENCIÓNS_ AYUDAS Y SUBVENCIONES, e producirá os mesmos efectos que a notificación individualizada. Sen prexuízo do cumprimento da normativa vixente en materia de notificacións administrativas.2.–Solicitantes. Poderán participar nesta convocatoria todas as persoas que reúnan algún dos seguintes requisitos: A) Persoas empadroadas no Concello da Coruña durante algún período dentro dos últimos cinco anos, previos a aprobación desta convocatoria. B) Tamén poderán acceder a presente convocatoria, aquelas persoas residentes noutros concellos da Comunidade Autónoma de Galicia durante algún período dentro dos últimos cinco anos previos a aprobación desta convocatoria, que acrediten ter formado parte da “Orquesta Joven de la Sinfónica de Galicia (OJSG)” en calidade de Alumno Activo da mesma.2.1.–A titulación de acceso virá determinada polo centro de acollida polo que será requisito imprescindible a presentación da documentación acreditativa de admisión no citado centro.2.2.–Ter nacido a partir do 1 de xaneiro de 1983 (incluído este). 2.3.–Os/as titulares de outras bolsas non están excluídos de participar nesta convocatoria, sempre que reúnan todos os requisitos.2.4.–Cada participante poderá presentar unha única solicitude. Obrigas dos solicitantes: Tendo en conta que a tramitación será telemática: A persoa que solicita a bolsa deberá dispoñer dun enderezo de correo electrónico que non poderá variar ao longo de toda a tramitación do expediente, xa que as comunicacións dirixiranse a ese enderezo. Excepcionalmente poderase, de forma xustificada, modificarse o enderezo inicial coa obriga de notificar a dita circunstancia ao Consorcio. Deberán dispoñer de certificado dixital:  A persoa que solicite a bolsa.  A persoa que a represente perante o Consorcio (se é distinta da que solicita a bolsa). Para o caso dos/as menores de idade a persoa solicitante será sempre o/a menor e a persoa representante será o pai, nai ou titor legal do menor, que se responsabilizará de todas as obrigas derivadas de que o seu fillo/a sexa titular/ beneficiaria da bolsa.3.–Documentación. As solicitudes presentaranse de xeito telemático, a través da Sede electrónica do Consorcio para a Promoción da Música: https://consorciopromocionmusica.sedelectronica. gal/info.0. As declaracións, compromisos e outra documentación requirida deberan vir asinadas pola persoa que presente a solicitude da bolsa. No caso de que se achegue en lingua distinta do galego o castelán, deberá presentarse acompañada de tradución xurada.3.1.–Solicitude asinada (modelo anexo). 3.2.–Fotocopia do documento nacional de identidade ou do documento que regulamentariamente o substitúa.3.3.–Datos dos estudos para os que se solicita a axuda, indicando: a) Contido dos estudos a realizar, que corresponderán ao curso 2018-2019. b) Obxectivos que pretende acadar. c) Duración, con indicación o máis aproximada posible das datas de inicio e fin, e que non será inferior a tres meses. d) Lugar de realización.3.4.–Carta de aceptación, ou aval do/a director/a ou do/a responsable do centro onde se van realizar os estudos. Para aqueles casos nos que por razóns temporais non se poida acreditar a inscrición no centro, terá que acreditarse a aceptación para a realización das probas de acceso.3.5.–Currículo da persoa solicitante que irá acompañado da documentación gráfica, audiovisual e demais que considere necesaria. Deberá acreditarse formación previa na área de estudos para a que se solicita a bolsa de excelencia.3.6.–Certificado ou volante de empadroamento con data actualizada e con expresión da antigüidade mínima que se establece no apartado 2 desta convocatoria.3.7.–Declaración doutras axudas solicitadas para o mesmo fin.3.8.–Declaración responsable de que no solicitante non concorre ningunha das circunstancias que impidan obter a condición de beneficiario de subvencións públicas, establecidas no artigo 13 da Lei 38/2003, do 17 de novembro, Xeral de Subvencións.3.9.–Declaración do/a titor/a legal no caso de solicitude de bolsas por menores de idade.3.10.–Autorización ao Consorcio para a promoción da Música para solicitar as certificacións que deban emitir a Axencia Tributaria e a Seguridade Social con anterioridade aos pagos.3.11.–Xustificación acreditativa do importe da matrícula do curso 2018/2019 abonado.3.12. –Declaración de consentimento expreso para o tratamento dos datos persoais que constan na solicitude para a participación na Convocatoria bolsas de excelencia musical para o curso 2018/2019, de conformidade co establecido na Lei Orgánica 3/2018, do 5 de decembro, de Protección de Datos Persoais.4.–Lugar, prazo de presentación da solicitude e desistencia. As solicitudes presentaranse de xeito telemático, na páxina web do Consorcio para a Promoción da Música (http://consorciopromocionmusica.sedelectronica. gal) A presentación telemática producirá plenos efectos xurídicos, sempre que a solicitude sexa presentada dentro do prazo establecido. Prazo de presentación: quince días hábiles. Inicio do prazo de presentación de solicitudes: 00.00 horas do día seguinte ao de publicación no BOP da Coruña. Fin do prazo de presentación de solicitudes: 23.59 horas o décimo quinto día hábil posterior á publicación da citada convocatoria no BOP da Coruña. O Consorcio publicará na sede electrónica e no taboleiro de anuncios, a relación das persoas solicitantes admitidas e excluídas polo que a presentación da solicitude leva implícita a autorización para o tratamento necesario dos datos dos solicitantes e da súa publicación na citada sede electrónica. No prazo de 10 días dende a publicación dos/as solicitantes admitidos e excluídos poderán as persoas interesadas formular as reclamacións para emendar erros. Transcorrido este prazo sen que se emenden as causas de exclusión, considerarase que desiste da súa petición nos termos do artigo 68 da Lei 39/2015, do 1 de outubro. Tamén será causa de desistencia da solicitude, non axustarse aos termos da convocatoria, ou o incumprimento dos requisitos establecidos nela.5.–Tribunais. Constituirase un tribunal formado do seguinte xeito: Presidente: Titular: Xerente do Consorcio Andrés Luís Lacasa Nikiforov (suplente Coordinadora Xeneral, Angeles Cucarella López). Secretaria: Titular: Secretaria-Interventora Olga Dourado González (suplente Xefa Xestión Económica, María Salgado Porto). Vocais: Titular 1: Director titular da Orquesta Sinfónica de Galicia Dima Slobodeniouk (suplente Concertino Massimo Spadano). Titular 2: Director do Conservatorio Superior de Música da Coruña Lucian Vasile Cassama Ponsico (suplente Vicedirector Santiago Ernesto Cherrabi Beigveder). Titular 3: Vocal do Comité artístico da Sinfónica de Galicia Eduardo David Masaoudi Harazli (suplente Javier Patricio Diallo Monsergas). Titular 4: Director académico da Orquestra Xoven da Sinfónica de Galicia, Anna Dorota Dawe Bartumeu (suplente Xefe de didácticos, Elvira Manuela Vasai Mandujano). O tribunal formulará a súa proposta de concesión, que será motivada, e as súas deliberacións serán secretas.6.–Avaliación das solicitudes e resolución da convocatoria. O órgano competente para ditar o acordo de resolución da convocatoria é o Presidente do Consorcio.6.1.–A valoración das solicitudes realizarase de acordo cos seguintes criterios e puntuacións: * Interese do proxecto presentado e centro de desenrolo do mesmo: 5 puntos. * Currículo do/a solicitante: 3 puntos. * Outros méritos a valorar polo tribunal segundo a documentación presentada: 2 puntos. A puntuación total de cada solicitante obterase pola suma das puntuacións anteriores.6.2.–O tribunal poderán declarar desertas as bolsas que son obxecto da convocatoria cando a calidade das proposta presentadas non acade os criterios mínimos para a súa concesión, despois de ter feita a súa ponderación.6.3.–O tribunal poderá nomear o número de suplentes que considere oportuno, establecendo unha orde de prioridade de acordo coa puntuación obtida. Estas persoas accederán ás bolsas, unicamente, no caso de existir algunha renuncia ou revogación polo incumprimento das obrigas desta convocatoria.6.4.–A resolución da convocatoria será dada a coñecer mediante a publicación na sede electrónica do Consorcio [http://consorciopromocionmusica.sedelectronica. gal] no apartado 4. AXUDAS E SUBVENCIÓNS_AYUDAS Y SUBVENCIONES, e no taboleiro de anuncios, e producirá os efectos de notificación ás persoas interesadas, polo que a presentación leva implícita a autorización para o tratamento necesario dos datos dos solicitantes e da súa publicación na citada páxina web. A Presidencia do Consorcio ditará resolución de concesión provisional que será notificada ás persoas interesadas na forma prevista na convocatoria, concedéndose un prazo de 15 días hábiles no que poderán desistir da solicitude ou presentar alegacións. Neste mesmo prazo, e no suposto de que os solicitantes provisionalmente seleccionados como beneficiarios da bolsa non acompañasen a solicitude da documentación orixinal ou copia compulsada, deberán achegala antes da elevación da resolución a definitiva; a falta de presentación será motivo de exclusión. No caso de non formular desistencia expresa ou alegacións, a bolsa considerarase aceptada tacitamente e a resolución provisional elevarase a definitiva. A resolución de concesión provisional non crea dereito ningún a favor do/a bolseiro/a proposto fronte o Consorcio mentres este non lle notifique a resolución definitiva de concesión.6.5.–Contra a resolución definitiva, poderán ser interpostos, con carácter potestativo, os seguintes recursos: Recurso de reposición, perante o presidente do Consorcio, no prazo dun mes. Recurso contencioso administrativo, perante a xurisdición contencioso administrativa, no prazo de dous meses. Ambos os dous prazos contaranse dende o día seguinte ao da notificación da resolución da convocatoria, de conformidade co establecido na base 1.2 desta convocatoria. A presentación dos recursos sinalados non poderá facerse con carácter simultáneo.6.6.–Os/as titulares das bolsas, mediante exposición suficientemente razoada e por causas sobrevidas á data de presentación da documentación desta convocatoria, poderán solicitar a modificación do proxecto inicial ou o cambio por outro distinto, e sempre con anterioridade ao inicio dos estudos. Estas solicitudes someteranse ao estudo do tribunal da área que fixo a proposta de adxudicación para os efectos de determinar se procede autorizar o cambio de proxecto ou pola contra, deixar sen efecto a adxudicación.7.–Realización do proxecto e obrigas dos bolseiros. Coa finalidade de acreditar a realización do proxecto, os/as titulares das bolsas terán que cumprir todas as normas establecidas nos apartados anteriores e ademais: 7.1.–Comezar os estudos obxecto da bolsa no curso 2018-2019.7.2.–Presentar certificación académica o titulación acreditativa da formación financiada por esta beca. Este requisito deberá ser cumprimentado no prazo máximo de un mes dende a finalización da formación ou estadía financiada. Os prazos de presentación poderán ser prorrogados despois de solicitude razoada, e sempre que se presente cunha antelación mínima dun mes con respecto á data de presentación. A presentación fóra de prazo da documentación requirida sen que medie solicitude razoada de prórroga que sexa admitida favorablemente polo Consorcio, levará aparellada a imposición dunha sanción, de conformidade co disposto na Lei 9/2007, do 13 de xuño, de subvencións de Galicia, e no Decreto 11/2009, polo que se aproba o seu regulamento, e poderá dar lugar á devolución do importe cobrado ata o momento no que se produza o incumprimento, ao que se lle engadirán os correspondentes xuros de demora.7.3.–Cooperar co Consorcio nas actuacións de comprobación que sexan necesarias para verificar o cumprimento das condicións determinantes da concesión.7.4.–Comunicar calquera variación ou modificación que se produza durante a tramitación do procedemento do cumprimento e efectividade das condicións determinantes da concesión da bolsa.7.5.–Comunicar a renuncia á bolsa no caso de que se produza unha causa determinante desta renuncia.8.–Pagamento. As bolsas aboaranse en dous prazos: 1.º. 75%, despois da presentación da seguinte documentación: A) Xustificante da matrícula ou inscrición que acredite os estudos que vai realizar. O prazo máximo para a súa presentación e un mes dende a notificación da concesión da bolsa. B) Certificado de datos bancarios, para os efectos de domiciliación dos importes que lle serán aboados polo Consorcio.2.º. 25%, despois da presentación da certificación académica o certificación acreditativa da formación financiada por esta beca. O prazo máximo para a súa presentación é de un mes dende a data de finalización dos estudos. Para o pago das bolsas, as persoas adxudicatarias destas deberán estar ao corrente nas súas obrigas tributarias. Neste senso, o/a bolseiro/a deberá autorizar para que o Consorcio poida obter as certificacións acreditativas de que está ao corrente nas súas obrigas tributarias e coa Seguridade Social no momento de recoñecer as obrigas e ordenar o pago da bolsa. Os pagos realizaranse por transferencia bancaria á conta indicada polo/a bolseiro/a.9.–Incumprimentos e sancións. Unha vez transcorrido o prazo de xustificación sinalado nestas bases sen que o/a bolseiro/a presentase a documentación xustificativa, a unidade xestora requirirá para que a presente no prazo improrrogable de 15 días dende a notificación. A falta de presentación da documentación neste prazo suporá a perdida ao dereito de cobro da bolsa outorgada, e ao procedemento de reintegro do primeiro prazo percibido, sen prexuízo das responsabilidades previstas na Lei xeral de subvencións. A presentación da documentación neste prazo excepcional non eximirá ao bolseiro da sanción que lle corresponda segundo a seguinte gradación: Atraso na presentación da xustificación ata un mes: sanción do 10% do importe da bolsa, co límite de 150 €. Atraso na presentación da xustificación dun mes ata tres: sanción do 20% do importe da bolsa, co límite de 400 €. Atraso na presentación da xustificación de máis de tres meses: sanción do 30% do importe da bolsa, co límite de 900 €. A sanción será descontada do importe da achega a percibir.10.–Propiedade dos traballos. A propiedade dos traballos será dos/as titulares das bolsas. En calquera publicación ou estrea das obras obxecto da bolsa farase constar a publicidade do financiamento do Consorcio. O Consorcio poderá programar algunha actividade co fin de amosar publicamente os beneficios e o aproveitamento obtidos como resultado das bolsas.11.–Compatibilidade das bolsas. As presentes bolsas son compatibles con calquera outras que poidan concederse para o mesmo obxecto e período, por parte de calquera entidade ou persoa pública ou privada (sen que, en ningún caso, o importe concedido polo Consorcio xunto cas axudas percibidas para a mesma finalidade, poidan superar o 100% do custo total dos estudos a financiar/matricula). 12.–Protección de datos. Os datos subministrados teñen a finalidade de poder tramitar esta convocatoria e están protexidos pola Lei Orgánica 3/2018, de 5 de decembro de Protección de Datos Persoais e garantía dos dereitos dixitais. O responsable de tratamento dos datos de carácter persoal recolleitos é o Consorcio para a Promoción da Música. A lexitimación para o tratamento dos datos persoais contidos nesta solicitude é o consentimento que o asinante outorga ao Consorcio coa súa firma. No caso de que sexa denegado o consentimento para o tratamento dos datos persoais, non poderá presentarse a esta convocatoria por imposibilidade de tramitación da solicitude. O destinatario dos datos é o Consorcio para a Promoción da Música que non cederá datos a terceiros, salvo obriga legal. As persoas que participen na convocatoria teñen os dereitos a acceder, rectificar ou suprimir datos erróneos, solicitar a limitación do tratamento dos seus datos así como opoñerse ou retirar o consentimento e solicitar a portabilidade dos mesmos en calquera momento. Estes dereitos poderán exercerse perante as oficinas do Consorcio para a Promoción da Música sitas na Glorieta de América, 3, 15004 A Coruña ou ben a través de medios electrónicos, dirixindo un correo ao enderezo info@sinfonicadegalicia. com. Pode consultar a información adicional e detallada sobre Protección de Datos solicitándoa por correo electrónico a info@sinfonicadegalicia. com Disposición final Para os casos non previstos nas presentes bases, será de aplicación a Lei 9/2007, do 13 de xuño, de subvencións de Galicia e o Decreto 11/2009, polo que se aproba o seu regulamento, e as bases de execución do orzamento xeral do Consorcio do ano 2019. Os/as participantes nesta convocatoria aceptan en todos os seus termos as presentes bases e a resolución correspondente, sen prexuízo da presentación dos recursos pertinentes». ANEXO SOLICITUDE DE PARTICIPACIÓN NAS BOLSAS DE EXCELENCIA MUSICAL, CURSO 2018/2019 D./D.ª ___________________________________________________________, provisto/a de D. N. I. n.º__________, con enderezo _________________________________________, n.º ___, piso ____, C. P. ______, localidade _______________, concello ______________, provincia _________, teléfono __________, teléfono móbil ____________, e-mail ____________________________________________________________________ Enterado/a da convocatoria pública realizada polo Consorcio para a Promoción da Música para a concesión de bolsas de excelencia musical para o curso 2018/2019, Solicita participar como posible adxudicatario/a das Bolsas de Excelencia Musical para o curso 2018/2019, para financiar os seguintes estudos: O importe total para investir nos devanditos estudos ascende á cantidade de: * (*Ver punto 1.1 das bases da convocatoria: “Financiarase ata o 100 por cento do custo académico total do curso completo 2018-2019 (matrícula) ata o límite máximo de 15.000 €. No suposto de formacións inferiores a un curso completo o límite máximo de 15.000 € aplicarase de xeito proporcional á duración da formación realizada”). Tendo en conta o exposto no punto 11 das bases da convocatoria, o importe solicitado ascende á cantidade de: DECLARO: 1. Que coñezo na súa integridade as bases que rexen a convocatoria.2. Que solicita ser admitido/a á referida convocatoria, e comprometese a someterse as bases que o regulan.3. DECLARO que son certos os datos consignados nela, reunindo as condicións esixidas e sinaladas na convocatoria, comprometéndose a presentar a documentación orixinal ou copia compulsada no caso de ser seleccionado como beneficiario da bolsa obxecto desta convocatoria.4.  DECLARO que non estou incurso en ningunha das prohibicións para obter a condición de beneficiario de subvencións públicas recollidas no artigo 13 da Lei 38/2003, do 17 de novembro, Xeral de Subvencións e no artigo 10 da Lei 9/207, do 13 de xuño, de subvencións de Galicia (poñer unha cruz). 5.  DECLARO ter formado parte da “Orquesta Joven de la Sinfónica de Galicia (OJSG)” en calidade de Alumno Activo da mesma (necesario poñer unha cruz, no caso das persoas residentes noutros concellos da Comunidade Autónoma de Galicia, con obxecto de acreditar o cumprimento do requisito previsto na base 2 para poder participar na convocatoria - a verificación se realizarase directamente polo propio Consorcio). 6.  DECLARO que en relación con outras axudas concedidas ou solicitadas:  Non obtivo nin solicitou a outra Administración, ente público ou privado, nacional ou internacional, unha axuda para a mesma finalidade ou para os mesmos custos incluídos nesta solicitude.  Si obtivo ou solicitou a outra Administración, ente público ou privado, nacional ou internacional, unha axuda para a mesma finalidade ou para os mesmos custos incluídos nesta solicitude segundo se indica na táboa seguinte: A tal efecto, acompaño a presente: (poñer unha cruz en cada un dos puntos que se presentan)  Fotocopia do documento nacional de identidade ou do documento que regulamentariamente o substitúa.  Contido dos estudos a realizar, que corresponderán ao curso 2018/2019  Obxectivos que pretende acadar  Duración, con indicación o máis aproximada posible das datas de inicio e fin, e que non será inferior a tres meses  Lugar de realización  Carta de aceptación, ou aval do/a director/a ou do/a responsable do centro onde se van realizar os estudos  Currículo da persoa solicitante  Titulación  Certificado ou volante de empadroamento con data actualizada e con expresión da antigüidade mínima que se establece no apartado 2 desta convocatoria.  Declaración do/a titor/a legal no caso de solicitude de bolsas por menores de idade.  Autorización ao Consorcio para a Promoción da Música para solicitar as certificacións que deban emitir a Axencia Tributaria e a Seguridade Social con anterioridade aos pagos. Opcional (a presentar agora o posteriormente no caso de resultar beneficiario da bolsa):  Xustificación acreditativa do importe da matrícula do curso 2018/2019 abonado.  Certificado de datos bancarios, para os efectos de domiciliación dos importes que lle serán aboados polo Consorcio A Coruña, a ____ de _________________ de 2019. Asinado O que se fai público para os efectos previstos na convocatoria. A Coruña, 4 de xuño de 2019. O xerente, Andrés Luís Lacasa Nikiforov